Document ID: /roh_data/filtered/fineweb-2-filterrobots_roh.jsonl.gz/54403

Ina da las incumbensas principalas da la Fonoteca naziunala svizra è da collecziunar e render accessibel ils bains culturals auditivs da las Svizras ed dals Svizzers. Las discografias/fonografias èn ina part da questa incumbensa.
Ina discografia cumprenda tut il documents da tun ch'èn vegnids publitgads sin il martgà, sumegliant a las bibliografias da cudeschs. Fonografias cuntegnan perencunter tut ils geners da registraziuns, publitgadas u betg. Quai èn p.ex. da quellas privatas, da la scienza e perscrutaziun, registraziuns da radio e registraziuns en directa, etc. Las fonografias da la Fonoteca naziunala cuntegnan tut ils documents che sa chattan en ses archivs e pon vegnir attribuids ad in num. Ellas as differenzieschan da las discografias e fonografias davart documents da terzs (giasts) ch'èn vegnidas surpigliadas sco ch'ellas eran e che cuntegnan per part er documents che na sa chattan betg en noss archivs. La Fonoteca naziunala metta a disposiziun a quests giasts sia pagina d'internet sco plattafurma per publitgar lur fonografias.